Atjigengujumik Tunijaugutet iluani Taggami Oganniatiujunut: ÂKkisuttaujut Kimattauniagunnaimut Avittautausimanningit Labrador Inunginnut

Melina Kourantidou1, 3\*, Porter Hoagland1, Aaron Dale2, Megan Bailey3

1 Woods Hole Imappiliginimmut SuliaKapvilagijinga, Imappet Maligatsaliupvinga Iningata, Woods Hole, MA, U.S.

2 Tungait Aulatsijillagingit, Happy Valley-Goose Bay, NL, Canada

3 Dalhousie Ilinniavitsuanga Imappinut Suliatsanut Suliangujuk, Halifax, NS, Canada

**\* Allalijusiat:**Allasimajop Allatinga  
mkour@dal.ca

Atuttauluattut uKauset: oganniatuliginimmut, tunijaumajut, atjigettisinnik, nunakKaKâsimajut pivitsangit, atugunnagiamut.

Pitjutigiluattanga

Canada pinianniKaliaKisimajut uKatsiasimatlutik ilitatsigiamut pivitsagijaujunut NunaKakKâsimajuit Inunginnut ilinganiKajumut ogannianimmu maligatsatigut ammalu angiKatigegutikkut, ilauKatautillugit ilautitsigiamut Ogannianimmut Aulatsigiamut Pannaigutinnik, Kujaliugutinnikut TugâpviKallutik, ammalu Nunamut Satusattausimajop AngiKatigegutinginnut. Ilagiallugu ilitatsigiamut pivitsanik, tamakkua uKattausiasimajut pigumajauluasimajut sulijugillugit nunangita atajunut malittaugiasittaugiaKajunut, pivalliatitsigiamut kenaujaliugutigijausonut ikajugajattunut NunaKakKâsimajut nunanginik, ammalu ikajugiamullu nunalinnik najuttiKaKattajunut imappet piviannatunginnik. Kimiggusimavugut sakKigajakKotunut pijaugajattunut tunijauKattajunut aullaivinni oganniatauKattajunut ilautitsijumut Nunatsiavut, Tagganga Labradorimi, sivulliupautluni namminik-aulatsijunut nunakKatigengituk ilingajunut Inuit inunginnut Canadami. UKautauKattasimavuk mânnaluatsiak oganniagiamut tunijauKattajut ilingajunut Nunatsiavut Inunginnut nâmmagijauKattasimangitut federallikut uKautigiKattasimajanginnik ilitatsigiamut NunaKakKâsimajut pivitsanginnik. Nalunaigutet ottugattauKattajunut atjigettisigiamut aullaitauKattajunut natânnavannik upvalu karâllimit natânnavait (*Reinhardtius hippoglossoides*) ammalu taggami kingupvait (*Pandalus borealis)* oganniatauKattajut nalunaittausimalauttut ammalu Kimiggutausimatlutik. Tâkkununga maggonut, taimangasuanit tunijauKattasimajut suli anginitsauKattavut taikkununga tunijauKattajunut ilinganiKajumut atjigettitaugasuajunut upvalu asinginnut inulimânut upvalu kenaujaliugutinnikut isumagijauKattajunut. Takutitsigasuavugut atjigettisigiamut-pivalliatitsigiamut asiangutitsiluta ilinganiKajunut Katset pijausongummangâmmik tunijauKattajunut atâgut asinginnik atuttaugiallatausonut atjigengitunik iniKajuut atjigettitauKattangitunut asiangutitsigiamut, ammalu anginitsanik Kimigguvugut attuiniattunut taikkununga tunijaumajunut Nunatsiavuttimut inulimânut kenaujaliugunnagiamut kamagitsiaKullugit. Tamanna piniannik ikajugajattuk ogannianimmik aulatautsiagunnagiamut Taggaup Labradorimi, taikkua federal uKatsiasimajangit atjigettisigiamut tugâgutinginnik suli aittutaunginnaKattaniamata tâvatuak suli ilijausimangitut ilonnâgut iluani Katsinik pijuKasongummangât tunijauKattagialinnut.